Document ID: 32014L0044

KOMMISSIONENS DIREKTIV 2014/44/EU
af 18. marts 2014
om ændring af bilag I, II og III til Europa-Parlamentets og Rådets direktiv 2003/37/EF om typegodkendelse af landbrugs- eller skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2003/37/EF af 26. maj 2003 om typegodkendelse af landbrugs- og skovbrugstraktorer og af deres påhængskøretøjer og udskifteligt trukket materiel samt af systemer, komponenter og tekniske enheder til disse køretøjer og om ophævelse af Rådets direktiv 74/150/EØF (1), særlig artikel 19, stk. 1, litra a), og
ud fra følgende betragtninger:
(1)
Ved direktiv 2003/37/EF fastlægges et system for typegodkendelse af landbrugs- og skovbrugstraktorer, som bringer dette i overensstemmelse med reglerne for typegodkendelse af motorkøretøjer.
(2)
Europa-Parlamentets og Rådets direktiv 2000/25/EF af 22. maj 2000 om foranstaltninger mod emission af forurenende luftarter og partikler fra forbrændingsmotorer til fremdrift af landbrugs- og skovbrugstraktorer og om ændring af Rådets direktiv 74/150/EØF (2) er et af de særdirektiver, som udgør rammen for typegodkendelsessystemet som fastsat ved direktiv 2003/37/EF. Direktiv 2000/25/EF er blevet ændret med henblik på indsættelse af flere ændringer af Europa-Parlamentets og Rådets direktiv 97/68/EF af 16. december 1997 om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til montering i mobile ikke-vejgående maskiner (3) vedrørende tilpasning til den tekniske udvikling, indførelse af nye emissionstrin, indførelse af alternative typegodkendelsesprocedurer og gennemførelse af fleksibilitetsordninger.
(3)
For at tage hensyn til disse ændringer af direktiv 2000/25/EF bør de tilsvarende administrative bestemmelser i direktiv 2003/37/EF ajourføres.
(4)
Bilag I, II og III til direktiv 2003/37/EF bør derfor ændres.
(5)
Foranstaltningerne i dette direktiv er i overensstemmelse med udtalelse fra det udvalg, der er nedsat i medfør af artikel 20, stk. 1, i direktiv 2003/37/EF -
VEDTAGET DETTE DIREKTIV:
Artikel 1
Bilag I, II og III til direktiv 2003/37/EF ændres som angivet i bilaget til dette direktiv.
Artikel 2
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 1. januar 2015. De tilsender straks Kommissionen disse love og bestemmelser.
Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
Artikel 3
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 18. marts 2014.

Labels: 7
8
3
6